text: Най-ефикасните билки за отслабване и прилагането им - For Life
  Най-ефикасните билки за отслабване и прилагането им
  Пролетта е тук, лятото наближава и ние си мислим: могат ли билки за отслабване да ни помогнат да влезем във форма? И отговорът е положителен – както вече разгледахме предните дни, билките имат невероятни и безброй свойства, които ги правят добър помощник на човека в здравето, кулинарията и дома. По тази причина, за пореден път, се обръщаме към техните ползи и разглеждаме различни билки за отслабване към заветната цел – поддържането на желаната фигура.
  Ефикасни чайове от билки за отслабване
  Когато си правим чай за отслабване, е важно да знаем и кои са най-подходящите билки за това. А те са не една и две. Градината на избора е богата, а ние ще ви помогнем да си наберете един чудесен букет за красива фигура.
  Няма как да не започнем с него – зеленият чай взривява мазнините! Изследователи приписват свойствата му на катехините, по-специално на ЕGСG . Това е наименованието на група антиоксидативни съединения, които стопяват мастната тъкан, възстановявайки метаболизма. Те увеличават отделянето на мазнини от мастните клетки (особено в корема) и ускоряват капацитета за изгаряне на мазнини в черния дроб. А комбинацията от редовно пиене на зелен чай с правенето на упражнения подобрява резултатите при отслабване. Проучване, в което редовно пиещи зелен чай и трениращи хора показва, че те губят с около 2 кг повече от тези, които само консумират зелен чай.
  Отслабване с бял чай
  Белият чай не само предотвратява образуването на нови мастни клетки, но и повишава способността на организма да разгражда и използва съществуващите мазнини за енергия, показва проучване, публикувано в сп. Nutrition and Metabolism. И не само. "Изглежда, химикалите в чая защитават кожата ни от стреса, предизвикан от слънцето, което може да доведе до разрушаването на клетките и преждевременното състаряване на кожата.", казва д-р Елма Браун, автор на проучването. Освен като превенция срещу излишните килограми, лосионите с екстракт от бял чай са чудесни за втриване в кожата непосредствено преди да нанесем слънцезащитен крем.
  Сънят е много важен. Липсата на качествен сън в продължение на три дни е достатъчно, за да повлияе на глада и регулиращия апетита хормон, грелин. От друга страна, качествения сън подхранва производството на хормони, изгарящи мазнини, което го прави основен приоритет, ако се стремите да свалите няколко килограма. Валериан е билка, която отдавна е ценена като леко успокоително. А консумирана като чай за отслабване, ще даде също толкова добри резултати не само за талията, но и за лек и спокоен сън.
  Ашваганда чай
  Чаят от ашваганда намалява стресовите хормони, които могат да причинят хаос в линията на талията. А всички знаем, че стресът е враг на отслабването. Проучвания установяват, че хора, които реагират тежко на стресови ситуации, имат повишени възпалителни процеси в тялото си, които водят до възпаления. А последните са пряко обвързани със затлъстяване, както и със заболявания като диабет и сърдечни проблеми.
  Когато тревожността е висока, тя подтиква хормона на стреса, кортизола, известен и като "хормона на коремните мазнини", да изтегля липиди от кръвообращението и да ги съхранява в мастните клетки.
  Преоткриването на чая от ашваганда дава голямо предимство в стремежа към желаната фигура.
  Ооолонг чай за отслабване
  Основното свойство на чая оолонг е да предотвратява усвояването на мазнини. Японски учени разкриват, че високите нива на антиоксиданти, наречени полимеризирани полифеноли, специфични за оолонг чая, инхибират способността на организма да абсорбира мазнини с до 20% повече.
  Хората, които пият чай за отслабване от оолонг, зелен или черен, имат и около 20% по-малко мазнини от тези, които не консумират никакъв чай. Освен това чаят от оолонг се бори с кръвното налягане.
  Чаят от мате е известен със своите термогенни ефекти – което означава, че той задейства механизма за изгаряне на калории в тялото. Свен това:
  Може да насърчи загубата на тегло чрез подобряване на чувствителността към инсулин.
  Чаят от мате е с около 90% по-мощни антиоксиданти, сравнен със зеления чай.
  Помага и при стабилизирането на нивата на кръвната захар.
  Известен и като "парагвайски чай" и "шимарао", мате чаят е традиционна южноамериканска тонизираща напитка, с високо съдържание на кофеин.Тя се приготвя чрез накисване на изсушени и стрити листа от дървото Йерба мате в гореща вода.
  Докато определи аромати могат да предизвикат глада ни, други могат успешно да го потиснат. Интересно проучване, публкувано в Journal of Neurological and Orthopaedic Medicine, в което хората е трябвало да вдишват аромата от ментови листа по 2 часа на ден установява, че те губят средно около 5 кг на месец. Ментовият чай е с относително ниско съдържание на кофеин, и по тази причина е чудесен за консумация преди сън. А спокойния сън води и до ефективно контролиране на теглото.
  Чай от лайка и лавандула
  Чаят от лайка и лавандула предпазват от умора и депресия, намалявайки стреса, който влияе и на съня. А намалените нива на стрес предотвратяват възпаленията, които са пряко обвързани с нарушения в теглото и кръвната захар като затлъстяване и диабет.
  Лайката подобрява тонуса през деня при хора, страдащи от безсъние. Тя намалява и нивата на депресия при хронично лишените от сън индивиди.
  Еньовче – билка за отслабване
  Чай Пу ар: Pu-Erh tea
  Този ферментирал китайски чай може, буквално, да свие размера на мастните клетки. Чаят от пу ар значително понижава концентрациите на триглицериди (потенциално опасни мазнини, намиращи се в кръвта) и коремните мазнини.
  Чай за отслабване с копър
  Копърът има основни свойства в борбата с възпаленията. Хората отдавна го използват за лечение на газове и други стомашно-чревни проблеми. От копър може да се направи успешно и чай за отслабване, който топи мазнини.
  Чай матча за отслабване
  За уникалните ползи от чай матча сме говорили и преди, а консумацията му за контролиране на теглото е още една добра причина да го включите в ежедневието си. Концентрацията на епигалокатехин галат (EGCG) в матча е около 137 пъти по-голяма от повечето сортове зелен чай, които ще намерим в магазина. EGCG е най-добрият приятел на всяка диета: съединението може едновременно да засили липолизата (разграждането на мазнините) и да блокира адипогенезата (образуването на мазнини), особено в коремната област.
  Можете да си приготвите чай от стритите матча листа или да използвате праха като добавка към смутита, смеси за печива и т.н. В една порция матча има 4 г белтък, което е повече от едно яйце.
  Как билките спомагат отслабването?
  Билките ни помагат при справянето с редица проблеми, свързани с дискомфорт на организма. Знаем за билки за пречистване на организма; такива, които служат за детокс на тялото; билки при респираторни проблеми; билки за отслабване и топене на мазнини. Нека да видим по-подробно действието на различните групи и примери за тях:
  Билки за пречистване на организма и детокс – те подпомагат пречистването на дебелото черво от натрупаните токсини. Корен от ревен, ленено семе, глухарче и зеленият чай са с доказан пречистващ ефект. А добрата функция на стомашно-чревния тракт е свързана и с добрия метаболизъм и контрол на теглото.
  Билки за естествен детокс – такива, които поддържат детоксикацията на черния дроб. Това са млечният бодил, артишокът, чесъна.
  Билки за намаляване на апетита – тази група билки работят по различни начини: намаляват апетита, блокират усвояването на определени хранителни вещества или увеличават броя на изгорените калории. Сминдухът забавя усвояването на въглехидрати и мазнини, което се изразява в намаляване на апетита и контрол на кръвната захар. Кофеинът в зеления чай увеличава изгарянето на мазнини и потиска апетита.
  Естествени диуретици – това са вещества, които увеличават количеството на отделената урина и помагат на тялото ни да се освободи от излишната вода. Заради високото си съдържание на калий глухарчето е смятано за естествен диуретик. Магданозът, приготвен като чай, може да има същият ефект върху организма.
  Безопасна ли е употребата на билки за отслабване?
  Свалянето на килограми и контролирането на теглото е често препоръчвано, за да се предотвратят редица заболявания и неразположения. Някои билки, както изброихме по-горе, също могат да помогнат в това отношение. Но това, че идват от природата, не ги прави абсолютно безвредни. Много от тях имат странични ефекти и не се препоръчва прекаляването с консумацията им, за което трябва да сме много внимателни.
  Билките също могат да съдържат токсини. Но ние можем да използваме ниски концентрации от тях, за да извлечем полезните ефекти. Важното е да знаем, че:
  Самостоятелното приготвяне на билкови илачи може да доведе до превишаването на допустимите дози от определени вещества.
  Неправилната комбинация може да доведе до странични ефекти.
  Продължителното приемане на определени билки в големи количества може също да доведе до сериозни странични ефекти.
  Някои примери за прекомерна употреба на:
  Лайка – използваме я в традиционната медицина в продължение на хиляди години. Най-често при грип и настинка. Но при жените, лайката може да доведе до проблеми в менструалния цикъл или проблеми по време на бременност. Възможно е да причини анемия поради недостиг на желязо – тя възпрепятства всмукването на желязото от храносмилателната система в кръвта.
  Мента – намалява мускулните и съдовите спазми, но ментолът в растението може да забави сърдечната дейност и да усложни работата на дихателния център.
  Матча – поради високото съдържание на кофеин, прекаляването с този зелен чай може да доведе до главоболие, раздразнителност, безсъние и киселини.
  За хората със специфични здравословни състояния, както и за бременните жени, много билки не са разрешени, затова винаги е добре първо да се направи консултация. Така ще направите информиран избор за комбинацията и допустимите количества от определени билки за резултатите, които искате да постигнете в състоянието, в което се намирате.
  Отслабването с билки не е самостоятелен процес
  Както организмът ни е сбор от различни процеси и системи, така и начина, по който се грижим за него, е важно да бъде комбинация от най-ефективните средства. В стремежа към отслабване билките са помощно средство – важно е да ги комбинираме с правилното хранене и физическо движение. Състоянието на ума също е важно, за да имаме резултати от всяка интервенция, която упражняваме върху тялото си.
  Освободете се от стреса, хранете се здравословно и се движете много – ежедневните навици на един човек говорят много за начина, по който изглежда, а често от това произлиза и начина, по който се чувства. Включването на билки за отслабване към целия процес в грижа за тялото ще ни доближи до желаните резултати.
  Според Medical News Today има много малко доказателства за сваляне на килограми с билков чай. Макар качества като потискане на апетита, блокиране на мазнините, повишаване на метаболизма да са характерни за много билки.
  Подбрани билки за отслабване не само борят и различни заболявания, но могат и да подобрят метаболизма, потушат глада, стреса и да свият мастните клетки. Тайвански изследователи проучват повече от 1100 души за период от 10 години, разделени в 2 групи – такива, които консумират чай всеки ден и такива, които не пият чай. Тези, които пиели чай, имали 19.6% по-малко мазнини от останалите.
  Професор Кен Харви от университета за обществено здраве в Монаш подкрепя тезата, че единствено комбинацията на чай за отслабване с ефективен хранителен режим и спорт ще доведе до видими резултати.
  Като обобщение можем да кажем, че билките имат своите полезни ефекти за различни проблеми, свързани с човешкото здраве, но е важно какъв начин на живот водим. Както казахме по-рано – отслабването е процес, в който са включени различни помощни средства. Било то билки, движение, здравословно хранене – навиците и мотивацията са главните герои в тази история.